ข้อบัญญัติองค์การบริหารส่วนตำบลควนขันข้อบัญญัติองค์การบริหารส่วนตำบลควนขันเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนขององค์การบริหารส่วนตำบลควนขันอำเภอเมืองสตูล จังหวัดสตูลพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลควนขันโดยความเห็นชอบของสภาองค์การบริหารส่วนตำบลควนขันและนายอำเภอเมืองสตูล จึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลควนขัน เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนขององค์การบริหารส่วนตำบลควนขัน อำเภอเมืองสตูล จังหวัดสตูล พ.ศ.๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดเส้นขนานระยะ๓๐๐ เมตร กับศูนย์กลางถนนบ้านควนขันด้านตะวันออก จดคลองมำบังฝั่งตะวันตกด้านใต้ จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔๐๕๑ด้านตะวันตก จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔๐๕๑ทั้งนี้ยกเว้นพื้นที่โรงเรียนบ้านควนขัน โรงเรียนบ้านนาลาน โรงเรียนบ้านไทรงามมัสยิดนูรุลเอียะห์ซาน กูโบร์ปากีสถาน องค์การบริหารส่วนตำบลควนขันและชุมสายโทรศัพท์จังหวัดสตูลบริเวณที่ ๒ หมายความว่าพื้นที่ในบริเวณ(๑) ด้านเหนือ จดเส้นตรงที่ลากจากจุดศูนย์กลางถนนสาธารณะไม่ปรากฏชื่อที่จุดซึ่งอยู่ห่างจากจุดบรรจบกับถนนสาธารณะไม่ปรากฏชื่อ และคลองมำบังฝั่งตะวันตกไปทางทิศตะวันตกเฉียงใต้เป็นระยะ ๕๐ เมตร เป็นเส้นตรงไปทางทิศตะวันตกจนบรรจบกับถนนสาธารณะไม่ปรากฏชื่อฟากใต้ด้านตะวันออก จดเส้นขนานระยะ ๕๐ เมตรกับคลองมำบังฝั่งตะวันตกด้านใต้ จดถนนสตูลธานี๑๑ ฟากเหนือ และถนนอบจ.เทศบาลเมืองสตูล - บ้านนาลานฟากเหนือด้านตะวันตก จดเส้นตรงที่เชื่อมระหว่างจุดที่อยู่บนถนนสาธารณะไม่ปรากฏชื่อซึ่งอยู่ห่างจากทางหลวงแผ่นดินหมายเลข๔๐๕๑ บรรจบกับถนน อบจ.เทศบาลเมืองสตูล - บ้านนาลานไปทางทิศตะวันออกตามแนวถนนสาธารณะไม่ปรากฏชื่อเป็นระยะ ๑,๒๓๐ เมตร กับจุดที่อยู่บนถนนสาธารณะไม่ปรากฏชื่อซึ่งอยู่ห่างจากทางหลวงแผ่นดินหมายเลข ๔๐๕๑บรรจบกับถนนสาธารณะไม่ปรากฏชื่อไปทางทิศตะวันออกตามแนวถนนสาธารณะไม่ปรากฏชื่อเป็นระยะ๑,๒๒๐ เมตร(๒) ด้านเหนือ จดถนนอบจ.เทศบาลเมืองสตูล - บ้านนาลานฟากใต้ และถนนสตูลธานี ๑๑ ฟากใต้ด้านตะวันออก จดเส้นขนานระยะ ๕๐ เมตรกับคลองมำบังฝั่งตะวันตก เส้นตรงที่ลากตามแนวถนนสาธารณะไม่ปรากฏชื่อฟากใต้ไปทางทิศตะวันตกเส้นตรงที่เชื่อมระหว่างจุดที่อยู่บนเส้นตรงที่ลากตามแนวถนนสาธารณะไม่ปรากฏชื่อฟากใต้ไปทางทิศตะวันตกซึ่งอยู่ห่างจากศูนย์กลางถนนบุรีวานิชไปทางทิศตะวันตกตามแนวถนนสาธารณะไม่ปรากฏชื่อและเส้นตรงที่ลากตามแนวถนนสาธารณะไม่ปรากฏชื่อ เป็นระยะ ๙๐๐ เมตร กับจุดที่อยู่บนศูนย์กลางถนนสาธารณะไม่ปรากฏชื่อด้านใต้ จดทางหลวงแผ่นดินหมายเลข๔๐๕๑ ฟากเหนือ และกูโบร์ปากีสถานด้านตะวันตก จดเส้นตรงที่เชื่อมระหว่างจุดที่อยู่บนทางหลวงแผ่นดินหมายเลข๔๐๕๑ ซึ่งอยู่ห่างจากทางหลวงแผ่นดินหมายเลข ๔๐๕๑ บรรจบกับถนนสาธารณะไม่ปรากฏชื่อ ไปทางทิศตะวันตกตามแนวทางหลวงแผ่นดินหมายเลข๔๐๕๑ เป็นระยะ ๓๐๐ เมตร กับจุดที่อยู่บนถนนสาธารณะไม่ปรากฏชื่อซึ่งอยู่ห่างจากทางหลวงแผ่นดินหมายเลข ๔๐๕๑บรรจบกับถนนสาธารณะไม่ปรากฏชื่อไปทางทิศตะวันออกตามแนวถนน อบจ.เทศบาลเมืองสตูล -บ้านนาลาน เป็นระยะ ๘๓๐ เมตรทั้งนี้ ยกเว้นพื้นที่มัสยิดบ้านไทรงาม(๒) ด้านเหนือ จดขนานระยะ๑๐๐ เมตร กับทางหลวงแผ่นดินหมายเลข ๔๐๕๑ ฟากใต้ด้านตะวันออก จดเส้นขนานระยะ ๕๐ เมตรกับคลองมำบังฝั่งตะวันตกด้านใต้ จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔๐๕๑ด้านตะวันตก จดเส้นขนานระยะ ๑๐๐เมตร กับศูนย์กลางถนนสาธารณะไม่ปรากฏชื่อบริเวณที่ ๓ หมายความว่าพื้นที่ในบริเวณด้านเหนือ จดถนนสาธารณะไม่ปรากฏชื่อฟากใต้ด้านตะวันออก จดเส้นขนานระยะ๕๐ เมตร กับคลองมำบังฝั่งตะวันตกด้านใต้ จดทางหลวงแผ่นดินหมายเลข๔๐๕๑ ฟากเหนือด้านตะวันตก จดเส้นตรงที่เชื่อมระหว่างจุดศูนย์กลางทางหลวงแผ่นดินหมายเลข๔๐๕๑ ในส่วนที่ตัดกับถนนสาธารณะไม่ปรากฏชื่อกับจุดที่อยู่บนเส้นตรงที่ลากตามแนวถนนสาธารณะไม่ปรากฏชื่อฟากใต้ไปทางทิศตะวันตก ซึ่งอยู่ห่างจากศูนย์กลางถนนบุรีวานิชไปทางทิศตะวันตกตามแนวถนนสาธารณะไม่ปรากฏชื่อและเส้นตรงที่ลากตามแนวถนนสาธารณะไม่ปรากฏชื่อ เป็นระยะ ๙๐๐ เมตร กับจุดที่อยู่บนศูนย์กลางถนนสาธารณะไม่ปรากฏชื่อทั้งนี้ ตามแผนที่ท้ายข้อบัญญัตินี้ข้อ ๔ ให้กำหนดพื้นที่ในท้องที่องค์การบริหารส่วนตำบลควนขันภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติ และโรงงานบำบัดน้ำเสียรวมของชุมชน(๒) คลังน้ำมันเชื้อเพลิง สถานีบริการและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ สถานีบริการ และห้องบรรจุก๊าซ สำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) โรงแรมตามกฎหมายว่าด้วยโรงแรม ซึ่งเป็นประเภทอาคารขนาดใหญ่(๕) อาคารอยู่อาศัยประเภทอาคารขนาดใหญ่(๖) อาคารอยู่อาศัยประเภทอาคารชุด หรือหอพัก(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติ และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้าหรืออาจก่อเหตุรำคาญตามกฎหมายว่าด้วยการสาธารณสุข(๕) ฌาปนสถานตามกฎหมายว่าด้วยการควบคุมสุสานและฌาปนสถานเว้นแต่เป็นการก่อสร้างแทนฌาปนสถานที่มีอยู่เดิม(๖) อาคารอยู่อาศัยประเภทอาคารขนาดใหญ่(๗) อาคารอยู่อาศัยประเภทอาคารชุด หรือหอพัก(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุ(๑๑) โรงซื้อขายหรือเก็บชิ้นส่วนเครื่องจักรกลเก่าอาคารเก็บสินค้าประเภทอาคารขนาดใหญ่หรืออาคารเก็บสินค้าประเภทเก็บวัตถุอันตรายที่ดำเนินการตามกฎหมายว่าด้วยวัตถุอันตราย(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท หรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมนํ้ามันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้าหรืออาจก่อเหตุรำคาญตามกฎหมายว่าด้วยการสาธารณสุข(๕) ฌาปนสถานตามกฎหมายว่าด้วยการควบคุมสุสานและฌาปนสถานเว้นแต่เป็นการก่อสร้างแทนฌาปนสถานที่มีอยู่เดิม(๖) อาคารอยู่อาศัยประเภทอาคารขนาดใหญ่(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุ(๑๑) โรงซื้อขายหรือเก็บชิ้นส่วนเครื่องจักรกลเก่า(๑๒) อาคารเก็บสินค้าประเภทอาคารขนาดใหญ่ หรืออาคารเก็บสินค้าประเภทเก็บวัตถุอันตรายที่ดำเนินการตามกฎหมายว่าด้วยวัตถุอันตรายข้อ ๕ ภายในบริเวณพื้นที่ที่กำหนดไว้ตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลควนขันรักษาการตามข้อบัญญัตินี้ประกาศณ วันที่ ๗ พฤศจิกายน พ.ศ. ๒๕๕๕มูเร๊าะจิเบ็ญจะนายกองค์การบริหารส่วนตำบลควนขัน[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลควนขันเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนขององค์การบริหารส่วนตำบลควนขันอำเภอเมืองสตูล จังหวัดสตูล พ.ศ. ๒๕๕๕๒. บัญชีท้ายข้อบัญญัติองค์การบริหารส่วนตำบลควนขันเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนขององค์การบริหารส่วนตำบลควนขันอำเภอเมืองสตูล จังหวัดสตูล พ.ศ. ๒๕๕๕(ดูข้อมูลจากภาพกฎหมาย)โชติกานต์/ผู้จัดทำ๒๓ มกราคม ๒๕๕๖ชาญ/ผู้ตรวจ๒๓ มกราคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑ ง/หน้า ๓๔/๔ มกราคม ๒๕๕๖